Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Iisraeli julgeolekuaparaat valmistub Süüria põgenike vastuvõtmiseks
seoses tapatalguähvardustega Süüria poolsetes druusi külades.
Hamasi ametnikud ei oota lähiajal lepingut,
mis pikendaks relvarahu Iisraeliga viie aastani.
Egiptuse kohus mõistis kukutatud president Morsi surma
seoses massilise vangide põgenemisega.
Iisraeli julgeolekuaparaat valmistub võimalikuks Süüria põgenike vooluks
seoses tapatalguähvardustega Süüria poolsetes druusi külades.
IDF peastaabiülem Gadi Eisenkot käskis vägedel valvel olla
ja piiril status quo'd hoida.
Armeeallika teatel on Iisrael valmistunud selleks stsenaariumiks
alates lahingute algamisest Süürias
ja IDF on valmistanud piiri lähedal nende jaoks maalapi.
Allika sõnul annaks Iisrael põgenikele abi antud piirkonnas
ja kindlustaks nende turvalisuse ilma Süüriasse sisenemata.
Iisrael ei taha põgenikke Iisraeli territooriumile viia, ütles ta,
kuid ei saa ka ignoreerida põgenike tapmist või ründamist.
Julgeolekuaparaat kuulutas Põhja-Golani eile
mitmeks tunniks suletud sõjaväetsooniks
osaliselt selleks, et rahvas ei koguneks piiritara äärde,
mis segaks käimasolevaid sõjalisi operatsioone.
Iisraeli druusid kogunesid Golanil,
Iisraeli pool piiritara mäekünkale,
kui Süüria druusi külast Khadrist kostus plahvatusi ja nähti suitsu.
Mägist Sweida maakonna ehk Druusi mägesid
ähvardavad hetkel üha enam nii ISIL
kui al-Qaeda sidemetega Nusra Front,
kes näevad mägipiirkonna vallutamist strateegilise saavutusena,
mis võimaldaks neil nii Iisraeli kui Jordaania piiril kanda kinnitada.
Meie ees asuv Khadri küla on rahumeelne druusi küla.
Sealne rahvas elab rahus.
Tulid terroristid ja pommitavad neid mürskudega.
See küla ei tee kellelegi kahju.
Miks tahavad Tuneesiast, Liibüast ja Tšetšeeniast tulijad neid vabastada?
Mis vabadusest nad räägivad?
Sõjastrateegiaanalüütikute väitel võib Druusi mägede vallutamine
viia Damaskuse ja Bashar Assadi režiimi langemiseni,
kuid ohustaks ka Hašemiidi kuningriigi Jordaania põhjaosa,
mis võib lõpuks ka Iisraeli konflikti tõmmata.
Nii Iisraeli kui Liibanoni druusi kogukonnad
on palunud relvastada oma Süüria vendi,
et nad saaksid end kaitsta Nusra Rinde ja ISIL-i vastu,
kelle katsed vallutada Lõuna-Süüria druusi alasid
on tekitanud muret võimaliku genotsiidi pärast.
Iisraeli president Rivlin avaldas USA-le muret
Süüria druuside saatuse pärast,
kuna ca poolt miljonit druusi ähvardab eksistentsiaalne oht.
Pärast meie raportit, mille järgi Gazat valitsev Hamas
nõustus Qatari ettepanekuga sõlmida Iisraeliga 5-aastane vaherahu,
ei oota Hamasi ametnikud Gazas ja välismaal niipeagi lepingut,
mis vaherahu tõepoolest viie aasta võrra pikendaks.
Liibanonis elava Osama Hamdani sõnul
olid mõned Hamasile pakutud ettepanekud vastuvõetavad,
kuid alles poolikud. Hamasi ametnikud kinnitasid,
et Iisraeliga käivad vahendajate kaudu kõnelused.
Üks Hamasi parlamendiliige Gazas ütles, et 5-aastane relvarahu
nõuaks kõigi Gaza sektori Palestiina rühmituste nõusolekut.
Erinevate Egiptuse ja teiste raportite järgi
peaksid valmiva lepingu tingimused leevendama Gaza blokaadi
ja kaupade pääsu Gazasse vastutasuks relvarahu eest.
Ühe allika teatel on Hamasil raskusi
Islamidžihaadi ja teiste Gaza rühmituste kontrollimisega.
Hamas teatas,
et Egiptus laiendab täna-homme tegevust Rafah piiripunktis,
mis avati nädalavahetusel pärast pikka pausi,
kui Gazast sealt kaudu välja ei pääsenud.
Piiripunkti sulgemine tekitas mulle mitmeid probleeme.
Kaotasin elamisloa Jordaanias ja töö Jordaanias.
See põhjustas ka mitmeid isiklikke probleeme.
Ma ei saanud Jordaanias maja eest üüri maksta
ega Gazast raha üle kanda.
Viimastel päevadel lahkus ja väljus Gazast ca 2000 palestiinlast.
Egiptus lasi läbi ka suuri koguseid ehitusmaterjale,
et edendada Gaza ülesehitustööd.
Iisraeli läänenaabri juurde -
Egiptuse kohus mõistis kukutatud president Morsi surma
massilise vangide põgenemise eest 2011. a ülestõusu ajal
ning määras Egiptuse vanima islamirühmituse juhtkonnale
ulatuslikke karistusi.
Moslemivennaskonna üldjuhile Badiele ja veel neljale tippliikmele
määrati samuti surmanuhtlused.
Veel 80 mõisteti surma tagaselja.
Kohtualuste juuresolekul
mõistab kohus
Mohamed Badie Maguid Thabeti,
Rashad Mohamed Aly al Bayoumi,
Mohy Hamed Mohamed, al Sayed Ahmedi,
Mohamed Saad Tawfik Mostafa al Katatny,
Mohamed Mohamed Mursi Eissa al Ayati,
Essam Al Din Mohamed Hussein al Eriani
sooritatud kuritegude eest
poomissurma.
Islamist Mursi sai Egiptuse esimeseks demokraatlikult valitud presidendiks
pärast pikaaegse juhi Mubaraki kukutamist 2011. a,
kuid kukutati ise armee poolt 2013. a
pärast massiproteste tema võimu vastu.
Ta võttis vastu otsuseid, et oma võimu laiendada
ja pikka valitsusaega tagada.
Mursi advokaadid vaidlustasid otsuse, viidates konstitutsioonile,
mille järgi tuleb presidentide üle kohut mõista eraldi kohtutes.
Ühe advokaadi väitel on Mursi endiselt Egiptuse president,
mistõttu otsus oli ebaseaduslik.
2014. a konstitutsiooni artikkel 159
ja 2012. a konstitutsiooni 152. artikkel
väidavad, et presidendi kohtuprotsess peaks toimuma eraldi kohtus.
Tänase kohtu sõnul toimus revolutsioon
ja presidendist sai tavakodanik.
Vastame appellatsioonis kassatsioonikohtule,
et 3. juuni kõnes 2013. a polnud ühtki sõna
dr Mursi ametist vabastamise, kõrvaldamise või lahkumise kohta.
Kui neid kolme ei toimunud, on dr Musi endiselt president.
Surmanuhtlust on kritiseerinud USA ja teised lääneriigid,
kes rõhutasid oma muret poliitiliselt motiveeritud surmaotsuse suhtes
Egiptuse ekspresidendile.
Oleme sügavalt mures poliitiliselt motiveeritud kohtuotsuste pärast,
mis mõisteti täna Egiptuse kohtus ekspresident Mursile ja teistele.
Saame aru, et hr Mursi advokaat kavatseb otsuse edasi kaevata.
USA on korduvalt avaldanud muret
mitme Egiptuse poliittegelase kinnipidamise ja kohtumõistmise üle.
Oleme mures,
et kohtumenetlus toimus vastuolus ülemaailmsete väärtustega
ja kahjustas ka stabiilsust, mida kõik egiptlased väärivad.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri